Opdateret: Først meldte politiet ud, at syv kvinder var blevet udsat for overgreb, der kunne relateres til sexkrænkeren, men de har nu konkretiseret, at blot to ud af nattens syv anmeldelser kan linkes til sexkrænkeren. Politiet har anholdt en mand i forbindelse med to af de andre anmeldelser, mens de andre anmeldelser endnu ikke er opklaret.

Sexkrænkeren er ustoppelig. I nat har yderligere to kvinder anmeldt til Københavns Politi, at de har været udsat for seksuelle overgreb af en mand matchende sexkrænkerens beskrivelse og fremgangsmåde. Det bekræfter Københavns Politi.

Politiet ønsker ikke at gå i detaljer om overgrebene, men siger blot, at det er af samme karakter som tidligere udmeldt.

Siden politiet i går bad om hjælp til at finde manden, har de modtaget 85 henvendelser, hvor 50-60 er reelle blufærdighedskrænkelser, mens 20-35 af dem menes at kunne sættes i forbindelse med sexkrænkeren.

Se også: Sex-stalker har krænket 30 piger: Linda har ikke gået hjem alene siden

Se også: Sex-stalker på spil: Skræmte kvinder melder sig i hobevis

Fulgte efter dem

Manden har fulgt efter kvinderne i skjul om natten mellem klokken 02.00-06.00 og har som regel været på cykel. I to af tilfældene har gerningsmanden taget kontakt til kvinderne på åben gade, mens han ved alle de andre kvinder har fulgt efter dem hen til deres dør eller helt med ind i deres lejlighed.

- Han beføler dem uden på tøjet og kysser dem. Han er meget insisterende på at kysse og tungekysse dem, forklarede vicepolitiinspektør Jens Møller Jensen fredag.

Overgrebene er hovedsageligt foregået i området omkring Frederikssundsvej og Nørrebrogade, samt to tilfælde i Østerbro-kvarteret omkring Nørre Alle, Jagtvej og Lyngbyvej.

Advarsel til unge kvinder

På grund af de mange overfald opfordrer politiet kvinder i området til at være ekstra opmærksomme og tænke sig godt om, når de skal hjem og natten.

- Det kan være en god ide at slå følge med andre, og så skal man generelt holde sig godt orienteret i gadebilledet på vej hjem og inden, man låser sig ind i sin opgang. Vi har fuldt fokus på at stoppe disse overgreb, men indtil det sker, vil vi for alt i verden undgå flere, siger vicepolitinspektør Jens Møller Jensen.

Gerningsmanden beskrives som mellemøstlig af udseende, mellem 25-35 år gammel, 175-185 centimeter høj, almindelig af bygning, meget kort sort hår, mulige skægstubbe eller kort trimmet skæg. I flere tilfælde var han iført en grå eller grøn hættetrøje eller jakke og sorte løse bukser.

Han taler dansk med accent og engelsk.

Overfaldene har fundet sted siden den 13. juni i år.

Har man oplysninger, der kan hjælpe politiet, skal man ringe 114.

Se også: Politi advarer kvinder mod at gå alene: Ti kvinder seksuelt overfaldet

Har sex-stalkeren prøvet at forgribe sig på dig, og har du lyst til at fortælle om det? Skriv en mail til 1224@eb.dk eller send en sms til 1224 (koster alm. takst)